Alaquàs obté un 6,9 sobre 10 de valoració en l'informe de la Sindicatura de Comptes
26/10/2016

# Alaquàs obté un 6,9 sobre 10 de valoració en l'informe de la Sindicatura de Comptes

*   26/10/2016
*   [Ajuntament](/categoria/2/0/ajuntament)
*   [Imprimir](#)
*   Compartir
*    https://www.alaquas.org/documento.asp?id\_do=15810

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F15810%2F0&title=Ajuntament%20d%27Alaqu%C3%A0s.%20Premsa.Alaqu%C3%A0s%20obt%C3%A9%20un%206%2C9%20sobre%2010%20de%20valoraci%C3%B3%20en%20l%27informe%20de%20la%20Sindicatura%20de%20Comptes)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/15810/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2016/2/15810/26102016fachada_ayuntamiento_2_Form_4.jpg)](https://www.alaquas.org/ficheros/documentos/2016/2/15810/26102016fachada_ayuntamiento_2_Form_10.jpg "<a href='https://www.alaquas.org/ficheros/documentos/2016/2/15810/26102016fachada_ayuntamiento_2_Form_10.jpg' target=_blank><i class='fa fa-external-link' aria-hidden='true'></i>.Alaquàs obté un 6,9 sobre 10 de valoració en l'informe de la Sindicatura de Comptes</a>")

Alaquàs se situa per damunt de municipis veïns com Aldaia, Mislata o Burjassot, que també van ser auditats en l'any 2014. El Regidor d'Economia i Hisenda de l'Ajuntament d'Alaquàs, Toni Saura, ha indicat que s'està treballant en els aspectes que queden per millorar però que en línies generals l'informe emès és positiu i que els comptes compleixen amb l'objectiu d'estabilitat pressupostària

La Sindicatura de Comptes avalua diferents aspectes de l'eficiència, eficàcia i economia de la gestió dels municipis de la Comunitat Valenciana i realitza un informe amb un màxim de puntuació de 50.000 punts. En el nostre cas, l'informe de la Sindicatura de Comptes fa referència a la situació econòmica de l'Ajuntament d'Alaquàs de l'any 2014, obtenint un total de 34.300, el que suposa un 6'9 sobre 10 de valoració.

L'informe de la Sindicatura de Comptes indica que l'Ajuntament d'Alaquàs compleix amb l'objectiu d'estabilitat pressupostària i la regla de la despesa i assenyala la disminució que experimenta el deute tant a curt com a llarg termini de l'exercici 2012 a 2014, que a nivell total ha minorat en un 12,6%.

El document destaca també que en el pressupost de 2014 es van aprovar mesures d'austeritat que van consistir en reduir la despesa del capítol 2 i refinançar deute, el que va suposar un estalvi estimat de 300.000 euros a 420.000 euros respectivament.

L'informe fa referència a un altre tipus de qüestions que ja han estat esmenades en els últims anys o en què s'està treballant actualment. És el cas del Reglament d'Organització Municipal que està sent abordat i treballat des de fa diversos mesos pels portaveus de tots els grups polítics amb representació a la Corporació així com de la Relació de Llocs de Treball en la qual s'està treballant des de l'any 2014 . Es tracta també el Perfil del contractant del Ministeri d'Economia, també esmenat des de fa dos anys per la Base de Dades Nacional de Subvencions.

Pel que fa a l'administració electrònica, l'Ajuntament d'Alaquàs ha implantat la primera fase del registre de factures a través del qual ja es poden signar de manera electrònica amb la finalitat de facilitar un complet seguiment de les mateixes.

L'informe complet de la Sindicatura de Comptes així com tota la informació relativa a nòmines i aspectes relacionats amb la transparència es poden consultar a la nova web d'Alaquàs www.alaquas.org i en el nou Portal de Transparència posat en marxa per l'Ajuntament d'Alaquàs.